Ένα **συνταγματικό δημοψήφισμα** πραγματοποιήθηκε στην Ακτή του Ελεφαντοστού στις 30 Οκτωβρίου 2016. Οι ψηφοφόροι ρωτήθηκαν για ένα προτεινόμενο νέο σύνταγμα. Με το νέο σύνταγμα θα συσταθεί Γερουσία, θα αφαιρεθεί η ρήτρα ιθαγένειας από τα απαιτούμενα κριτήρια υποψηφιότητας για το προεδρικό αξίωμα και θα θεσπίσει την θέση του Αντιπροέδρου. Το σύνταγμα εγκρίθηκε με ποσοστό 93,42% με τη συμμετοχή να διαμορφώνεται στο 42,42%, όπως ανακοινώθηκε από τον πρόεδρο της Ανεξάρτητης Εκλογικής Επιτροπής (CEI).

Πλαίσιο
-------

Η διεξαγωγή του δημοψηφίσματος εγκρίθηκε από την εθνοσυνέλευση στις 22 Ιουλίου 2016 με ψήφους 233 υπέρ έναντι 6 κατά, με επτά αποχές.

Νέο σύνταγμα
------------

Το νέο σύνταγμα περιλαμβάνει αρκετές αλλαγές στο ισχύον σύνταγμα, συμπεριλαμβανομένης της άρσης της απαίτησης και για τους δύο γονείς των προεδρικών υποψηφίων να είναι γεννημένοι στην Ακτή Ελεφαντοστού και να μην έχουν οποιαδήποτε άλλη ιθαγένεια. Με το νέο σύνταγμα θεσμοθετήθηκε η θέση του Αντιπροέδρου και μια Γερουσία αποτελούμενη από πρώην δημόσιους υπαλλήλους. Ο Πρόεδρος, ο Αντιπρόεδρος και τα δύο τρίτα της Γερουσίας θα εκλέγονται ταυτόχρονα με τις βουλευτικές εκλογές, με το υπόλοιπο ένα τρίτο να διορίζεται από τον πρόεδρο.

Υπάρχουν εικασίες ότι ο πρόεδρος Αλασάν Ουαταρά μπορεί να επιδιώξει μια τρίτη θητεία το 2020 , αν καταργηθούν οι ρήτρες του ισχύοντος συντάγματος που απαιτεί από τους υποψήφιους προέδρους να είναι ηλικίας κάτω των 75. Ωστόσο, υποσχέθηκε ότι θα αποσυρθεί από την πολιτική, το 2020, έπειτα από δύο πενταετείς θητείες (2010-2015 και 2015-2020).

Εκστρατεία
----------

Η εκστρατεία για το δημοψήφισμα διεξήχθη μεταξύ 22 και 29 Οκτωβρίου. Το προτεινόμενο σύνταγμα υποστηρίχθηκε από το Συναγερμό Οπαδών του Ουφουέ Μπουανί για τη Δημοκρατία και την Ειρήνη, μια συμμαχία που αποτελείται από τον Συναγερμό των Ρεπουμπλικάνων, το Δημοκρατικό Κόμμα της Ακτής Ελεφαντοστού, την Ένωση για τη Δημοκρατία και την Ειρήνη στην Ακτή Ελεφαντοστού, το Κίνημα των Δυνάμεων του Μέλλοντος και την Ένωση για την Ακτή του Ελεφαντοστού, και κάποια άλλα κοινοβουλευτικά κόμματα, συμπεριλαμβανομένης του Ιβοριανού Κόμματος των Εργαζομένων. Αντίθετη με το προτεινόμενο σύνταγμα ήταν μια συμμαχία 23 κομμάτων, με επικεφαλής τον πρώην πρόεδρο Λοράν Γκμπαγκμπό , λόγω της έλλειψης δημόσιας διαβούλευσης, κατά τη διαδικασία σύνταξης.

Διεξαγωγή
---------

Την ημέρα της ψηφοφορίας σε ορισμένες περιοχές του Αμπιτζάν σημειώθηκαν επεισόδια βίας, όπου ομάδες νέων, κυρίως από την αντιπολίτευση, λεηλάτησαν τα σχολεία και πολλά εκλογικά τμήματα. Οι ομάδες εκείνες σύμφωνα με αναφορές αποτελούνταν από μέλη της αντιπολίτευσης, που απέτρεψαν τον κόσμο από το να ασκήσουν το εκλογικό τους δικαίωμα, σε περιοχές ελεγχόμενες από την αντιπολίτευση. Ο υπουργός Εσωτερικών Χαμέντ Μπακαγιόκο ανέφερε επεισόδια βίας σε περισσότερα από 100 εκλογικά τμήματα της πόλης.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 2,480,287 | 93,42 |
| Κατά | 174.714 | 6,58 |
| Άκυρα/λευκά ψηφοδέλτια | 23.600 | – |
| **Συνολικά** | **2.678.601** | **100** |
| Εγγεγραμμένοι ψηφοφόροι/προσέλευση | 6.313.758 | 42,42 |
| Πηγή: CEI Αρχειοθετήθηκε 2016-11-04 στο Wayback Machine. |

Αναφορές
--------

1. ↑  Côte d'Ivoire: Amadou Gon Coulibaly annonce le référendum constitutionnel pour le 30 octobre Koaci, 19-9-2016
2. ↑  Ivory Coast constitutional referendum to be held in October Africa News, 7-8-2016
3. ↑  Iob, Emilie. «Constitutional Referendum in Ivory Coast Sparks Controversy». *VOA*.. Ανακτήθηκε στις 2016-10-19.
4. ↑  «Ivory Coast votes in favor of new constitution: elections commission». [*νεκρός σύνδεσμος*]
5. ↑  Ivory Coast parliament votes to hold referendum on new constitution Reuters, 22 July 2016
6. ↑  «Ivorians to vote on draft constitution on October 30». *Mail Online*.. Ανακτήθηκε στις 2016-10-19.
7. ↑  Côte d’Ivoire's new constitution analysed Αρχειοθετήθηκε 2016-11-13 στο Wayback Machine. CNBC Africa, 6 October 2016
8. ↑  AfricaNews (19 Οκτωβρίου 2016). «Ivory Coast referendum to take place on October 30». *Africanews*. Ανακτήθηκε στις 19 Οκτωβρίου 2016.
9. ↑  AfricaNews (30 Οκτωβρίου 2016). «Violence recorded at Ivorian referendum, voting continues». *Africanews*.
10. ↑  «Violence and low turnout in Ivory Coast's constitutional referendum». *Reuters*. 2016-10-30.. Ανακτήθηκε στις 2016-10-31.

Εξωτερικοί σύνδεσμοι
--------------------

* Επίσημη ιστοσελίδα (γαλλικά)
* Χάρτης με τη συμμετοχή στο δημοψήφισμα Αρχειοθετήθηκε 2017-01-14 στο Wayback Machine. Abidjan.net